2015. gada 1. septembrī Noteikumi Nr. 504

Rīgā (prot. Nr. 44  28. §)

**Grozījumi Ministru kabineta 2009. gada 13. janvāra noteikumos Nr. 44 "Noteikumi par darbības programmas "Infrastruktūra un pakalpojumi" papildinājuma 3.1.5.3.1. apakšaktivitāti "Stacionārās veselības aprūpes attīstība""**

Izdoti saskaņā ar

Eiropas Savienības struktūrfondu un Kohēzijas fonda vadības likuma 18. panta 10. punktu

Izdarīt Ministru kabineta 2009. gada 13. janvāra noteikumos Nr. 44 "Noteikumi par darbības programmas "Infrastruktūra un pakalpojumi" papildinājuma 3.1.5.3.1. apakšaktivitāti "Stacionārās veselības aprūpes attīstība"" (Latvijas Vēstnesis, 2009, 22., 102. nr.; 2010, 37., 125., 144., 206. nr.; 2011, 75., 162. nr.; 2012, 52. nr.; 2013, 40., 250. nr.; 2014, 146. nr.) šādus grozījumus:

1. Izteikt 9. punkta ievaddaļu šādā redakcijā:

"9. Atbildīgās iestādes kompetence (izņemot kompetenci attiecībā uz 29.11punktā minēto lielo projektu):".

2. Izteikt 10. punkta ievaddaļu šādā redakcijā:

"10. Sadarbības iestādes kompetence (izņemot kompetenci attiecībā uz 29.11punktā minēto lielo projektu):".

3. Svītrot 14.1punktu.

4. Papildināt noteikumus ar III1nodaļu šādā redakcijā:

"**III1.Lielā projekta ieviešana**

29.10 Ja aktivitātes ietvaros paredzēts finansēt darbību, kura ietver virkni būvdarbu, darbību vai pakalpojumu vienota un noteikta ekonomiska vai tehniska uzdevuma veikšanai, kurai ir skaidri noteikti mērķi un kuras kopējās izmaksas, ieskaitot citu finanšu instrumentu izmaksas, sasniedz Padomes 2006. gada 11. jūlija Regulas (EK) Nr. [1083/2006](http://eur-lex.europa.eu/eli/reg/2006/1083?locale=LV), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/eli/reg/1999/1260?locale=LV), 39. pantā noteikto izmaksu slieksni, finansējuma saņēmējs sagatavo un iesniedz atbildīgajā iestādē lielā projekta (turpmāk – lielais projekts) iesniegumu.

29.11 Lielajam projektam, kurš ir apstiprināts Eiropas Komisijā un kurš nebūs pilnībā pabeigts līdz Padomes 2006. gada 11. jūlija Regulas (EK) Nr. [1083/2006](http://eur-lex.europa.eu/eli/reg/2006/1083?locale=LV), ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr. [1260/1999](http://eur-lex.europa.eu/eli/reg/1999/1260?locale=LV), 56. panta 1. punktā noteiktajam termiņam, jābūt pilnībā pabeigtam, nodrošinot lielā projekta mērķa sasniegšanu ne vēlāk kā divus gadus pēc slēgšanas dokumentu iesniegšanas Eiropas Komisijā.

29.12 Sadarbības iestāde projektiem, kas ietilpst šo noteikumu 29.11punktā minētajā lielajā projektā, atbilstoši normatīvajiem aktiem par kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtību var veikt noslēguma maksājumu pirms lielā projekta īstenošanas beigām.

29.13 Finansējuma saņēmējam, īstenojot šo noteikumu 29.11punktā minēto lielo projektu, ir pienākums:

29.131. aprēķināt infrastruktūras izmantošanas proporciju lielā projekta atbalstāmajām darbībām atbilstoši šo noteikumu 29.2punktam, nosakot publiskā un privātā finansējuma apmēru lielā projekta izdevumiem. Privāto finansējumu norāda tikai lielā projekta iesniegumā;

29.132. veikt infrastruktūras izmantošanas proporcijas aprēķinu atbilstoši šo noteikumu 29.3punktam līdz lielā projekta pēcuzraudzības perioda beigām, kas atbilst piecu gadu periodam no šo noteikumu 29.11punktā noteiktā lielā projekta pabeigšanas un mērķa sasniegšanas dienas;

29.133. ja tiek konstatēta pārmērīga kompensācija, veikt šo noteikumu 29.6punktā minētās darbības, izmantojot lielajam projektam aprēķināto infrastruktūras izmantošanas proporciju;

29.134. līdz šo noteikumu 29.11punktā minētā lielā projekta pabeigšanas un mērķa sasniegšanas dienai informēt sadarbības iestādi par jebkurām izmaiņām, kas skar iepirkumu līgumus, kuri noslēgti to projektu ietvaros, kas ietilpst šo noteikumu 29.11punktā minētajā lielajā projektā;

29.135. līdz šo noteikumu 29.11punktā minētā lielā projekta pabeigšanas un mērķa sasniegšanas dienai reizi ceturksnī līdz 15. janvārim, 15. aprīlim, 15. jūlijam un 15. oktobrim, sākot ar 2016. gada 1. janvāri, iesniegt izskatīšanai atbildīgajā iestādē un zināšanai sadarbības iestādē informāciju par lielā projekta ieviešanas progresu katru ceturksni sadalījumā pa finansēšanas avotiem, tai skaitā par:

29.135.1. aktivitāšu ieviešanas progresu;

29.135.2. finanšu izlietojuma progresu;

29.135.3. mērķa sasniegšanas riskiem un rīcības plānu to novēršanai;

29.136. saskaņā ar normatīvajiem aktiem par kārtību, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus, atmaksāt izdevumus, kas veikti to projektu ietvaros, kuri ietilpst šo noteikumu 29.11punktā minētajā lielajā projektā, ja lielā projekta iesniegumā noteiktajā termiņā netiek sasniegts lielā projekta mērķis.

29.14 Attiecībā uz šo noteikumu 29.11punktā minēto lielo projektu sadarbības iestādes kompetence ir šāda:

29.141. veikt šo noteikumu 29.11punktā minētajā lielajā projektā ietilpstošo projektu pārbaudi projektu īstenošanas vietā to ietvaros noslēgto iepirkuma līgumu īstenošanas laikā;

29.142. sadarbībā ar atbildīgo iestādi veikt uzraudzības pasākumus, lai pārliecinātos par lielā projekta mērķa sasniegšanu lielā projekta iesniegumā noteiktajā termiņā;

29.143. ja tiek konstatēta pārmērīga kompensācija un finansējuma saņēmējs veicis infrastruktūras izmantošanas proporcijas aprēķinu atbilstoši šo noteikumu 29.42. apakšpunktam, proporcionāli finansējuma apjomam lielajā projektā samazināt to projektu publisko finansējumu, kas ietilpst šo noteikumu 29.11punktā minētajā lielajā projektā;

29.144. saskaņā ar normatīvajiem aktiem par kārtību, kādā ziņo par Eiropas Savienības struktūrfondu un Kohēzijas fonda ieviešanā konstatētajām neatbilstībām, pieņem lēmumu par piešķirtā finansējuma izlietojumu un atgūst neatbilstošos izdevumus, atgūt izdevumus, kas veikti to projektu ietvaros, kuri ietilpst šo noteikumu 29.11punktā minētajā lielajā projektā, ja lielais projekts netiek pabeigts šo noteikumu 29.11punktā minētajā termiņā.

29.15 Attiecībā uz šo noteikumu 29.11punktā minēto lielo projektu atbildīgās iestādes kompetence ir šāda:

29.151. nodrošināt šo noteikumu 29.11punktā minētā lielā projekta ieviešanas uzraudzību;

29.152. ja šo noteikumu 29.11punktā minētais lielais projekts netiek pabeigts līdz slēgšanas dokumentu iesniegšanai Eiropas Komisijā, reizi sešos mēnešos līdz lielā projekta pabeigšanai, ne vēlāk kā divas nedēļas pirms attiecīgā sešu mēnešu perioda iestāšanās, ziņot vadošai iestādei par veiktajiem pasākumiem, tostarp starpposma mērķiem, lai pabeigtu lielo projektu.

29.16 Šo noteikumu 29.11punktā minētā lielā projekta īstenošanai tiek slēgta vienošanās starp finansējuma saņēmēju, Veselības ministriju, atbildīgo iestādi un sadarbības iestādi par lielā projekta īstenošanu un uzraudzību, nosakot:

29.161. lielā projekta definīciju;

29.162. lielā projekta finansēšanas avotus;

29.163. sasniedzamos mērķus un rādītājus;

29.164. pienākumus, tiesības un atbildību lielā projekta īstenošanas un uzraudzības procesā.

29.17 Šo noteikumu 29.11punktā minētā lielā projekta neattiecināmajās izmaksās var tikt iekļautas šo noteikumu 52.1punktā minētās izmaksas, kas finansētas no valsts budžeta līdzekļiem."

Ministru prezidente Laimdota Straujuma

**Veselības ministrs Guntis Belēvičs**